ఇదిగోండి ఉప్పొంగిన కేకు.
దేవుడా. దీని బరువు ఎంత?
ఇరవై పౌండ్లు.
-చాలా బరువైనది. -ధన్యవాదాలు.
రుచి చూడండి.
వద్దు! ఆ పని చేయకు.
ఎమిలీ, పాక్షికంగా తిన్న కేకును చూస్తే, జడ్జిలు పాయింట్లు తగ్గిస్తారు.
అందుకే నేను రెండు చేశాను. ఇంకొకదాన్ని మ్యాగీ వంట గదిలో ఉంచింది.
దాన్ని బల్ల మీద పెట్టేసరికి నా నడుము పట్టేసినంత పనైంది.
ఈ బేకింగ్ పోటీలో నేను రిస్కులు తీసుకోదలుచుకోలేదు.
పోయిన ఏడాది అస్సలు బాగా జరగలేదు.
నీకు రెండవ స్థానం వచ్చింది.
అవును, సరిగ్గా అదే.
ఈసారి అలాంటిది జరగడానికి వీల్లేదు, అర్థమైందా?
ఈ పోటీని నేనే గెలవబోతున్నాను.
ఇప్పుడు, మీరందరూ దీని రుచిని చూసి నిజాయితీగా మీ అభిప్రాయాలను చెప్పండి.
దీనిలో మద్యం రుచి తెలుస్తోంది.
అవును, ఒక నెలపాటు దీన్ని బ్రాందీలో ఉంచాను.
ఏదో డ్రై ఫ్రూట్ లాగా అనిపిస్తోంది.
ఇందులో అయిదు పౌండ్ల ఎండు ద్రాక్షాలు ఉన్నాయి.
కాస్త గుడ్డు రుచి కూడా తెలుస్తోంది.
ఏమంటున్నావు?
ఇందులో కాస్త గుడ్డు రుచి తెలుస్తోందని అంటున్నాను.
అదేమైనా చెడ్డ విషయమా?
కాదు, కాదు.
-బంగారం, నీ కేకు అదిరిపోయింది. -ఇది చాలా బాగుంది.
ఇది చాలా బాగుంది.
హమ్మయ్య.
నేను ఈ ఊరికి దిమ్మతిరిగి బొమ్మకనిపించేలా చేసే ఈ కేకుని ఇస్తాను.
డికిన్సన్
కీర్తి శాశ్వతం కాదు
నువ్వు బయటకు వినిపించేలా నములుతున్నావు.
మీ అమ్మ చేసిన బిస్కెట్లు చాలా బాగున్నాయి మరి.
అరె, ధన్యవాదాలు, మిస్టర్ షిప్లీ.
మీ అమ్మ ఒక ఆదర్శమూర్తి.
నువ్వు ఇక్కడ పేయింగ్ గెస్ట్ గా ఉండటం నేను అనుకున్నదాని కన్నా ఆహ్లాదకరంగా ఉంది.
నువ్వు ఈ కుటుంబంలో బాగా కలిసిపోయావు.
నాకు కూడా ఈ కుటుంబం బాగా సరిపోయింది.
ఎట్టకేలకు, ముఖ్యమైన రోజు రానే వచ్చింది!
అమ్హెర్స్ట్ పశువుల ప్రదర్శనకి సమయం ఆసన్నమైంది!
మీరింకా టిఫిన్ చేస్తున్నారా?
కదలండి, అందరూ ఆ పశువుల హాలులో ఉన్నారు.
ఇక పదండి బాబులూ.
ఆవు జోకు అన్నమాట.
-ఆస్టిన్, నా ఆఫీసుకు పద, నీతో మాట్లాడాలి. -నాన్నా, ఇవాళ శనివారం.
మనం చూసుకోవలసిన పని ఒకటుంది.
ఓహ్, మ్యాగీ.
ఇవాళ రాత్రికి నువ్వు విశ్రాంతి తీసుకోవచ్చు.
ఓహ్, ధన్యవాదాలు, మేడమ్.
నా నడుము నొప్పిని గమనించినందుకు కృతజ్ఞురాలిని.
ఆ విషయం నాకు తెలియదు.
ఇవాళ అమ్హెర్స్ట్ పశువుల ప్రదర్శన ఉంది,
అంటే, నాకూ, ఎడ్వర్డ్ కి ఈ రాత్రి ఎంతో ప్రత్యేకమైనది అన్నమాట.
అర్థంకాలేదు, మళ్లీ చెప్పగలరా?
అంటే, ప్రతీ ఏడూ, పశువుల ప్రదర్శన జరిగే రోజు రాత్రి పూట, నాకూ ఎడ్వర్డ్ కి...
అది ఒక డేట్ రాత్రి.
సరేమరి.
పశువుల ప్రదర్శన అతనిలో ఉత్సాహాన్ని నింపుతుంది.
ఇక నాకు చెప్పకండి, మేడమ్.
ఏడాదికి ఒక్కసారి.
క్రమం తప్పకుండా.
దయచేసి, ఇక వివరంగా చెప్పకండి.
ఈ న్యాయ సంస్థలో నా భాగస్వామిగా,
అలాగే ఒక ఎదిగిన వ్యక్తిగా, చూసుకోవడానికి నీకంటూ ఒక సొంత ఇల్లు ఉన్నవాడిగా,
కుటుంబ పద్దులను నువ్వు ఎప్పటికప్పుడు తెలుసుకుంటున్నావని భావిస్తున్నాను.
-అందులో సందేహమే లేదు. -అయితే, నీకు తెలిసే ఉంటుంది కదా,
మన అప్పు చెప్పుకోదగ్గ స్థాయికి చేరుకుందని.
అవునా?
అవును.
అవును, రైళ్ళ ట్రాకుల పెట్టుబడులతో, స్టాక్ మార్కెట్ సమస్యలతో,
అంతేగాక, నీ ఇంటి నిర్మాణానికి మనం చాలా ఖర్చు చేయవలసి వచ్చింది.
దానికి అయిన ఖర్చును నేను నీకు తిరిగి ఇచ్చేస్తాను.
అవును, నాకు అది తెలుసు, బంగారం. నీ అభిమతం కూడా అదే,
కానీ ఒక్కో రోజు గడిచే కొద్దీ, అది జరుగుతుందనే ఆశ కూడా సన్నగిల్లుతోంది.
మరో వైపు మీ భార్యకి ఖరీదైనవి అంటే ఇష్టం...
సూ కి ఖర్చుపెట్టడం అంటే ఇష్టం.
అందులో సందేహమే లేదు.
ఇంతకుముందు తనకు ఆ అవకాశం లేదు.
ఇంకా, తను సంపన్నురాలిగా అందరికీ భలే చూపెడుతోంది.
అవును, కానీ మనం సూ అనుకుంటున్నంత సంపన్నులం కాదు.
కాదా? అవును, కాదు.
కాదు.
కానీ నాకు ఒక వార్త అందింది.
సరే.
మీ అంకుల్ మార్క్ న్యూమన్ చనిపోయారు.
అది చాలా బాధాకరమైన విషయం.
-కాదు. అది మనకి శుభవార్త. -ఓహ్. సరే, మంచిది.
అవును. విషయం ఏంటంటే, తన ఎస్టేట్ కి ఎగ్జిక్యూటర్ గా నన్ను నియమించారు.
అవును, దానర్థం, మనం అనేక లొసుగులను ఉపయోగించుకొని,
-అన్నీ బాగా చట్టబద్ధమైనవే అనుకో... -అవునా?
అవును, మన ఋణాలని తగ్గించుకోవడానికి కావలసిన నిధులని ఇప్పుడు మనం సమకూర్చుకోవచ్చు.
కానీ ఇందులో ఒక తిరకాసు ఉంది.
మనం అదనంగా కాస్త పని చేయాల్సి వస్తుంది.
చనిపోయిన వ్యక్తికి సంబంధించిన ఒకటి, రెండు వస్తువులను మన ఇంట్లో ఉంచుకోవాలి.
సరే, బాగుంది. చూస్తుంటే, ఈ విషయంలో నువ్వంతా బాగా ఆలోచించినట్టున్నావు, నాన్నా.
కాబట్టి, పశువుల ప్రదర్శనలో నేను ఖర్చుకు కళ్ళెం వేయను. సరేనా?
కళ్ళెమా?
-అది గుర్రం జోకు, అర్థం కాలేదా? -కాలేదు.
మరో మాట, నాన్నా, సంస్థలో నీకు భాగస్వామిగా ఉండటం నా భాగ్యం, నాకు దక్కిన గౌరవం.
అవును...
ఫోర్క్ తో నన్ను గుచ్చడం ఆపు.
ఆస్టిన్, ఏమైపోయావు? నా కేకు రుచి చూడు.
తనకి బాగుందని చెప్పు.
నాన్నతో ఓ విషయం మీద లోతుగా చర్చించాను.
అంతా బాగానే ఉందా?
ఏమో, నేను సరిగ్గా వినలేదు.
-బాబులూ. -ఏంటి?
జంతువుల ప్రదర్శనకి వెళ్దాం పదండి!
ఆలాగే!
అమ్హెర్స్ట్ పశువుల ప్రదర్శన
హస్తసాముద్రికురాలు
అబ్బురపరిచే వాషింగ్ మెషీన్
మహాద్భుతంగా పని చేస్తుంది.
ఆపిల్ పండ్ల కోసం కుస్తీ
ఆల్చిప్పలు
ఎడ్వర్డ్, చూడు, ఆల్చిప్పలు.
-ఈరాత్రి కోసం కొన్ని తెస్తాను. -తప్పకుండా.
-అయితే, మీరు నిజంగా నావికులా? -అవును.
ఒక ఒరిజినల్ అమెరికన్ నావికుడు. అది చాలా ఆసక్తికరంగా ఉంది.
ఈ కాలంలో, ఒరిజినల్ అమెరికన్ నావికులు చాలా మందే ఉన్నారు.
మంచి విషయం.
హేయ్, బాసూ.
నా చెలిని దోచుకోవద్దు.
-మీరు మా భూభాగాన్ని దోచుకున్నారు. -షిప్.
మన్నించండి.
పాతచింతకాయ పచ్చడిలా ప్రవర్తించకు.
ఒక పందికి పెట్టినట్టుగా నా మీద ఆంక్షలు పెట్టవద్దు.
తప్పుగా అనుకోవద్దు.
పాత చింతకాయ పచ్చడిలాగా ఉంటే తప్పేంటి?
సాంప్రదాయ విలువలను ఎందుకు వదిలేయాలి?
స్త్రీ పురుషుల మద్య తేడాలు ఉన్నాయి.
జీవశాస్త్రం ప్రకారం అది వాస్తవం.
మనలో వేర్వేరు నైపుణ్యాలు ఉన్నాయి.
అది చాలా అద్భుతమైన విషయం.
దానికీ, దీనికీ అసలు సంబంధం ఏంటి?
తాజా ఆల్చిప్పలు
పక్కకు జరగండి.
పౌండ్ కేకును తీసుకువెళ్తున్నాను.
దేవుడా. బేకింగ్ పోటీకి సమయం ఆసన్నమైంది.
దీన్ని ఒక నెల పాటు బ్రాందీలో ఉంచాననే విషయం చెప్పానా?
తను బాగా అతి చేస్తోంది.
జేన్, ఈ ఏడాది నువ్వు పాల్గొనడం లేదా?
లేదు. విధవని కదా, నాకు తీరికే దొరకడం లేదు.
లవీనియా, నువ్వు చాలా అందంగా ఉన్నావు.
దేవుడా. జడ్జిలు వచ్చేశారు.
నువ్వు నీ కూరగాయల తోటని చూపించననాటి నుండి నిన్నుమళ్లీ నేను చూడనేలేదు.
నువ్వు నాకు సుఖవ్యాధిని అంటించావు మరి.
ఈ సైడర్ కేకు గురించి మాకు చెప్పండి.
ఒక్క నిమిషం, దీనిలో ఎండు ద్రాక్షలు లేవే?
ఎండు ద్రాక్షలు లేని సైడర్ కేకుని నేను ఇంతవరకూ చూడనేలేదు.
నాకు ఎండు ద్రాక్షలు ఎక్కడా దొరకలేదు. ఎక్కడ చూసినా అవి అమ్ముడయిపోయాయి.
మాకు కావలసింది కూడా సర్ప్రైజులే.
నా కేకులో అరు రకాల పిండిలు ఉన్నాయి.
-అది బిస్కెట్ లాగా ఉంది. -నువ్వే బిస్కెట్ లాగా ఉన్నావు.
ఎవెలీన డికిన్సన్.
-ఎమిలీ. -అవునులే.
మాకోసం ఇవాళ నువ్వు ఏ కేకును చేసి తెచ్చావు?
ఒక సాంప్రదాయబద్ధ కెరీబియన్ బ్లాక్ కేకును చేశాను.
ఇందులో రెండు పౌండ్ల చక్కెర, రెండు పౌండ్ల వెన్న ఉంది.
కానీ రుచి బాగుండాలని వాటికి బదులుగా గేదె మాంసపు కొవ్వును చేర్చాను.
రెండు జాజికాయలు, 19 గుడ్లు, అయిదు పౌండ్ల ఎండు ద్రాక్షలు,
ఒకటిన్నర పౌండ్ కిసుమిస్సు, రుచి కోసం దబ్బకాయ...
అన్నింటినీ కూడా ఒక నెల పాటు నీటిలో ఉంచాను.
అలా నీటిలో రెండు వారాలు ఉంచమన్నారు, కానీ దాన్ని నేను రెట్టింపు చేశాను.
తనకి బుర్ర పని చేయడం లేదు.
మీకేవైనా ప్రశ్నలు ఉన్నాయా?
ఇప్పుడేమీ లేవు.
కాస్త రుచి చూస్తాం.
మీరు కూడా గుర్తింపులేని వారా?
నేను ఎవరిని?
ఇలాంటి రుచిని నేనెన్నడూ చూడలేదు.
అది చాలా బాగుంది.
మన గుర్రపు కొట్టములో అది ఉంటే చాలా బాగుంటుంది కదా?
ఓహ్, చూడు. దానికి ఓ పిల్ల కూడా ఉంది. నువ్వు కూడా అందంగానే ఉన్నావు.
అది చాలా బాగుంది.
వాటిని కొందాము.
హేయ్, సూ.
నేను నిన్ను ఒకటి అడగనా?
నాకు ఈ గుర్రం కావాలా అనేనా? దానికి సమాధానం, అవును.
లేదు, ఎప్పట్నుంచో నిన్ను ఒకటి అడగాలనుకుంటున్నాను.
నేను నీకొక మాట ఇచ్చాను, ఆ మాటకే కట్టుబడి ఉండాలనుకుంటున్నాను.
కానీ రోజులు గడిచే కొద్దీ నా పరిస్థితి కష్టంగా మారుతోంది.
ఆస్టిన్, నువ్వేం అంటున్నావు?
నేను ఆలోచిస్తున్నాను...
ప్రయత్నించడానికి నువ్వు సుముఖంగా ఉన్నావో లేదో అని?
బిడ్డ కోసం.
నన్ను పెళ్లి చేసుకొంది అందుకు కాదు అని నువ్వు మాట ఇచ్చావు.
నేను నిన్ను అందుకు పెళ్లి చేసుకోలేదు.
కానీ, సూ, నా జీవితంలో ఏదో లోపించినట్టు నాకు అనిపిస్తోంది.
మనకి చూసుకోవడానికి ఎవరైనా ఉంటే బాగుంటుంది కదా?
నువ్వు నన్ను చూసుకోవచ్చు కదా?
నా కోసం ఒక గుర్రాన్ని కొనవచ్చు కదా.
మరి అమ్హెర్స్ట్ బేకింగ్ పోటీలో ఈ ఏడాది విజేతగా నిలిచింది...
మిస్ ఎమిలీ డికిన్సన్!
అమ్హెర్స్ట్ బేకింగ్ పోటీలో తెల్లవారికే ప్రాధాన్యత ఇస్తారు.
తస్సాదియ్యా!
ఈ చెత్తని ఒక నెల పాటు బ్రాందీలో ఉంచితే ఫలితం ఇలాగే ఉంటుంది.
-జడ్జి తన ఆంటీనే. -ఇదంతా ఒట్టి బూటకం.
నువ్వు సాధించావు, ఎమిలీ!
నువ్వెందుకు కేకు చేయలేదు?
వంట గదిలో నాకు సాయం అందించినందుకు మా పని మనిషి, మ్యాగీకి ధన్యవాదాలు.
-నేను ఇది సాధించే దాన్ని కాదు... -దయచేసి, ప్రసంగాలను ఆపండి.
కానీ నేను చెప్పడానికి ఒకటి రాసుకున్నా.
ఈ ఏడాది ఈ పోటీలో గెలిచిన ఈమె పేరు,
ఈమె వంటకం పదార్థాలు, "స్ప్రింగ్ ఫీల్డ్ రిపబ్లికన్"లో రేపు ప్రచురించబడతాయి.
మరి ఆ గొప్ప పేపరు ప్రస్తావన వచ్చింది కనుక,
దాని ప్రఖ్యాత ఎడిటర్ ఇక్కడ మనతో పాటే ఉన్నారని భావిస్తున్నాను.
సోదరసోదరీమణులారా, మిస్టర్ శ్యామ్యూల్ బౌల్స్ కి స్వాగతం పలకండి.
హేయ్, అమ్హెర్స్ట్ వాసులారా. ఇక్కడికి వచ్చినందుకు నాకు ఆనందంగా ఉంది.
మిస్టర్ బౌల్స్, వచ్చి ఈ ప్రైజ్ గెలుచుకున్న కేకు రుచిని చూడండి.
అయితే, మీరే అన్నమాట విజేత?
రండి, బౌల్స్. ఒకసారి రుచి చూడండి.
తప్పకుండా.
అలాంటి కేకును అతను నిజంగా తింటాడా?
సరే.
బాబోయ్. ఇది బాగుంది.
ఇది చాలా బాగుంది
అదరగొట్టేశావు, ఎమిలీ!
ఎమిలీకి అసలు బేకింగ్ ఎలా చేయాలో నేర్పింది నేనే అయినా,
పనితనం మాత్రం తనదే.
మరింత టీ కావాలా?
సమయం కావస్తోంది.
ఎడ్వర్డ్. అతిథులు ఉన్నారు!
ఓపిక వహించు.
ఎమిలీ, నీ కేకు చాలా బాగుంది.
ధన్యవాదాలు, జేన్.
-అంత గొప్ప కేకును నేనెన్నడూ తినలేదు. -నాకు అది చాలా బాగా నచ్చింది.
ధన్యవాదాలు, ధన్యవాదాలు.
గతేడాది కూడా నేను చేసినంత గొప్ప కేకును ఎన్నడూ తినలేదని అన్నావు కదా?
పోయిన ఏడాది కేకు, ఒక వేడి చేసిన చెత్త పదార్థంలా ఉండింది.
నిజంగానే. ఆ కేకు దరిద్రంగా ఉండింది.
జనాలు ఆ కేకు కోసం చాలా వెర్రెత్తిపోయారు, కానీ నిజానికి, ఆ కేకు అంత బాగా రాలేదు.
అవును, ఆ కేకును ఎవరైతే చేశారో, వాళ్ళు ఆత్మహత్య చేసుకోవడం మంచిది.
తను ఆత్మహత్య చేసుకుందిగా.
ఒక్క నిమిషం, ఏంటి?
పోయిన ఏడాది విజేత అయిన, లిజీ?
తను మానసికంగా కృంగిపోయి, ఆత్మహత్య చేసుకుంది.
-అవును. -అవును.
-నేను కూడా విన్నాను. -అది చాలా దారుణమైన విషయం.
ఆ గెలుపు వల్ల వచ్చిన పేరు తన తలకి బాగా ఎక్కింది అనుకుంటా.
ఏదేమైనా, ఎమిలీ, నా కజిన్ కి ఒక మిల్లు ఉంది. అతడిని నీకు పరిచయం చేస్తాను.
బహుశా, నువ్వు ఇవ్వబోయే ఇంటర్వ్యూలో అతని పిండిని ఎలా వాడావో నువ్వు చెప్పగలవేమో.
కేకును తయారుచేయడానికి నువ్వు వాడిన విస్క్ ఇదేనా? నేను దీన్ని అమ్మవచ్చా?
ప్రావిన్స్ టౌన్ లో కూడా పోటీ చేస్తున్నావా?
లేదు, ఇది కేవలం...
తప్పకుండా పోటీ చేస్తుంది.
పశువుల ప్రదర్శన జరగబోయే ప్రతిచోటా మేము పోటీ చేస్తాము.
బోస్టన్, ప్రావిడెన్స్, న్యూ హేవన్.
-మనం పోటీ చేస్తామా? -ఒక గెలుపు మంచిదే. రెండవది ఊపు ఇస్తుంది.
రిబ్బన్ ని చక్కగా పెట్టుకో, బంగారం.
కేకు, కేకు, కేకు.
కేకు, కేకు, కేకు, కేకు...
అభినందనలు.
ధన్యవాదాలు.
-నీ పేరు పేపర్ లో, అంతటా మార్మోగుతోంది. -అవును.
నాకు అది కాస్త విడ్డూరంగా అనిపిస్తుంది, మరి నీకు?
విడ్డూరంగానా?
నిన్ను ఒక కవిగా కాకుండా ఒక బేకర్ గా గుర్తించడం.
కేక్!
మీరు ఇక్కడ ఏం చేస్తున్నారు?
హేయ్, చూడండి, మీరు అమ్హెర్స్ట్ యొక్క గొప్ప బేకర్.
అదేం లేదండి.
నేనేం చెప్పాలనుకుంటున్నానంటే,
-నేను చాలా ఆలోచించాను, ఇంకా నాకు... -నిజానికి, మీ నాన్నని కలవడానికి వచ్చాను.
మా నాన్ననా? దేనికి?
నా వార్తాపత్రికకి పెట్టుబడిదారుల కోసం వెతుకుతున్నాను.
స్వయంగా ఆయనే వచ్చేశారు.
నన్ను మన్నించండి, గురువు గారు.
శ్యామ్ బౌల్స్ ని. "ద స్ప్రింగ్ ఫీల్డ్ రిపబ్లికన్"కి ఎడిటర్ ఇన్ ఛీఫ్ ని.
మిమ్మల్ని కలవడం నా భాగ్యం, కాంగ్రెస్ మ్యాన్.
లేదు, నేను రాజకీయాలను వదిలేశాను.
నేను మీ కోసం ఒక ప్రతిపాదనని తెచ్చాను.
బహుశా మనం కూర్చొని మాట్లాడుకోవచ్చేమో?
ఇప్పుడు కాదు, ఇంకెప్పుడైనా. లోపలికి వెళ్లండి. కేకు తినండి.
నేను ఇక్కడే ఉన్నాను కాబట్టి, ఆ ఇంటర్వ్యూ ఏదో ఇప్పుడే చేసేద్దామా?
-ఏ ఇంటర్వ్యూ? -పత్రిక కోసం.
అది మీ వంటకం పక్కనే పడుతుంది, కాస్త సరదా పరిచయం లాంటిది అన్నమాట.
"ఎమిలీ డికిన్సన్ గురించి మీకు తెలియని పది విషయలు."
మీ జీవితం మీద జనాలకి కాస్తంత ఆసక్తిని కలిగించేలా అన్నమాట.
పదండి, కేకు అరగడానికి కాస్త అలా నడుద్దాం.
అయితే, మాకు కొన్ని సరదా విషయాలు కావాలి, అంతే.
సరదా విషయాలు, అలాగే.
కోకిలమ్మ కూ అంటే, కాకమ్మ కావు అందట.
పక్షుల గురించి కాదు, మీ గురించి.
నాకు నా గురించి మాట్లాడాలని లేదు.
సరే, సరే, మరి...
అయితే నా గురించి మాట్లాడుకుందాం.
మీకు ఏం తెలుసుకోవాలనుంది?
వార్తాపత్రికను నడపడం అంటే ఎలా ఉంటుంది?
అది చాలా ఉత్సాహంగా ఉంటుంది. దానికి అంతరాయమే ఉండదు.
ఎప్పుడూ దాన్ని మధ్య మధ్యలో చేస్తూనే ఉంటాను.
రోజంతా పని చేస్తాను, ఒక్కోసారి రాత్రి కూడా పని చేస్తాను.
కథనాల కోసం, వాస్తవాల కోసం హడావిడిగా తిరుగుతూ ఉంటాను.
నేనెక్కడికి వెళ్లినా, ఎవరితో మాట్లాడినా, "ఏంటి కబుర్లు?" అని తప్పక అడుగుతాను.
నాకు మీ గురించి అలాగే తెలిసింది.
మీరు ఏమంటున్నారు?
నాకు సూజీ నుండి ఒక లేఖ వచ్చింది.
తన వేడుకకి తను నన్ను ఆహ్వానించింది.
దానికి నేను, "అక్కడికి ఎవరెవరు వస్తారు.
నేను ఎవరి గురించి తెలుసుకోగలను?" అని అడిగాను.
"ఇక్కడ ఒక కవయత్రి ఉంది," అని అంది.
అయితే, మీరు అమ్హెర్స్ట్ కి నా కోసం వచ్చారా?
వేరే పనులు కూడా ఉన్నాయి, కానీ అది కూడా ఒక కారణమే.
నాకు ఆసక్తి కలిగింది.
కొత్త స్వరాన్ని వినడానికి నాకు ఎప్పుడూ ఆసక్తిగానే ఉంటుంది.
కానీ మీది నేను ఇంకా వినలేదు.
అవును, మీరు వినలేదు.
మీరు చేసిన కేకును తిన్నాను, కానీ మీ కవితలను చదవలేదు.
నాకు కాస్త సిగ్గు అనుకుంటాను.
అవును.
మిమ్మల్ని చూస్తుంటే నాకు మేరీ గుర్తుకువస్తోంది.
మేరీ ఎవరు?
మేరీ బౌల్స్. నా భార్య.
అవుననుకోండి.
తను కూడా మీలాంటిదే అన్నమాట.
తెలివైనది.
సూక్ష్మబుద్దిగలది.
నిజంగానే తను విషయాలను పసిగట్టగలదు.
కానీ తను జీవితంలోని చీకటి కోణాలను చూడవలసి రావడం ఒక్కోసారి తనకి కష్టంగా ఉంటుంది.
నేను అర్థం చేసుకోగలను.
అవును.
అది సులభం కాదు.
నా ఉద్దేశం, తను చాలా గొప్పది, కానీ తను కేవలం...
తను అతిగా ఆలోచిస్తుంది.
నేనేమంటున్నానో మీకు అర్థమవుతోంది కదా?
అవుతుందనే అనుకుంటా.
ఇది భలే గమ్మత్తుగా ఉంది.
నాకు మీరెవరో తెలియదు, కానీ తెలిసినట్టు అనిపిస్తోంది.
బహుశా నాకు తెలీకపోవచ్చేమో.
జనాలలో కపట బుద్ధి ఉంటుంది కదా?
ఏదేమైనా, సూజీ చెప్పినట్టుగా మీలో నిజంగా ప్రత్యేకత ఉంటే, అదేంటో నేను కనుగొంటాను.
ఒకవేళ నాకు కనుగొనబడాలని లేకపోతే?
నాకు పేరు అక్కర్లేకపోతే?
ఈ నిగర్వ ప్రవర్తన నాకు నచ్చింది.
ఒక యువతికి ఉండవలసిన అసలైన గుణంలాగా ఉంది.
నా ఉద్దేశం, మీరు అలాగే కానివ్వండి.
ఈ సిగ్గులొలికే తామర పువ్వులా నటించండి.
కానీ నేను వచ్చి, మీ పేరును నలుదిశలకి వ్యాపింపజేస్తాను.
ఇలా అన్నమాట.
ఇంకా, మీ వైఖరి అంతా?
1840ల కాలంనాటిదిలా ఉంది.
ఇది 1859, బంగారం.
60ల దశకంలోకి అడుగుపెట్టబోతున్నాం.
మీలో చాలా ఉత్సాహం ఉంది, తెలుసా?
బంగారు కొండలూ.
షాంపేన్ వెనుక ఉంది. బాకరాత్ క్రిస్టల్ గ్లాసులను వాడండి.
దాన్ని ఇటీవలే ఫ్రాన్స్ నుండి తెప్పించాము, ఆ పనితనాన్ని మాటల్లో వర్తించలేము.
ఏదేమైనా, నాకు పెంపకం మీద ఆసక్తి లేదు కానీ, మాకు ఒక గుర్రం అవసరమైతే మాత్రం ఉంది.
ఈరోజుల్లో సాంకేతిక పరిజ్ఞానం రోజురోజుకీ కొత్త పుంతలు తొక్కుతోంది.
ఓహ్, తెలుసు. మీరు మోర్స్ కోడ్ గురించి విన్నారా?
వినడమా? అందులో నేను సిద్ధహస్తురాలిని.
మీ భర్త విషయంలో జరిగినదానికి సానుభూతి తెలుపుతున్నాను.
నిజం చెప్పాలంటే, ఇప్పుడు బాగానే ఉంది.
నాకు నా బిడ్డ అంటే చాలా ప్రేమ ఉంది.
అది చాలా మంచి విషయం.
మధ్యలో కలుగజేసుకున్నందుకు మన్నించాలి. కొత్త గుర్రాన్ని కొట్టంలో ఉంచాను.
సరే. ధన్యవాదాలు, హెన్రీ.
మీరు ఇంకో గుర్రాన్ని కొన్నారా?
సూ కి ఏం కావాలంటే అది.
-మణికట్టు దగ్గర వదులుగా చేయండి. -తప్పకుండా.
ఈ పగోడా స్లీవ్ నాకు భలే ముచ్చటగా ఉంది.
అగు, హెన్రీ.
ఇదిగో, ఇది తీసుకో.
ఇది దేనికి?
నీ అవసరాలకి.
బాగా ఆలోచించుకొని ఇస్తున్నారా?
దయచేసి తీసుకో.
నిజంగా పనికొచ్చే విధంగా నీకు డబ్బులు ఇద్దామనుకుంటున్నాను.
దీన్ని నేను నిజంగా అభినందిస్తున్నాను.
అక్కడ ఏం జరిగింది?
ఓహ్, ఏంలేదులే.
దీని మనిద్దరి మధ్యనే ఉంచుదాం, సరేనా?
మీరు నన్ను నమ్మవచ్చు, ఆస్టిన్.
మీకో వైన్ తీసుకురానా?
విధవలు తాగుతారా?
బాగా తాగుతారు.
నేను ఇక ఇంటికెళ్తే మంచిది.
-మనం ఇంటర్వ్యూను చేయలేదు. -లేదు.
లేదు, అది పర్వాలేదులే.
అమ్హెర్స్ట్ పశువుల ప్రదర్శన బేకింగ్ పోటీలో
విజేతగా జనాలు నన్ను గుర్తుపెట్టుకోవాలని నాకు లేదు.
మరి ఎలా గుర్తుపెట్టుకోవాలనుకుంటున్నారు?
కీర్తి శాశ్వతం కాదు
బాగా చెప్పారు.
ఆ ఆలోచన మీకు ఇప్పుడే వచ్చిందా?
అవును.
అవును, నా మెదడులోకి ఒక కవిత్వం వస్తోంది.
ఇప్పుడేనా?
అవును, అవి వస్తూనే ఉంటాయి. ఆగనే ఆగవు.
నా కోసం అది చెప్పండి.
కీర్తి శాశ్వతం కాదు
అది కంచంలాగా మారుతూనే ఉంటుంది
బల్ల మీద ఒకసారి ఒకరి వద్ద ఉండవచ్చు, కానీ రెండవ సారి
ఎవరి వద్ద ఉంటుందో ఊహించలేము
చెప్తూనే ఉండండి.
ఆ ధాన్యాలని... ఆ ధాన్యాలని...
ఆ ధాన్యాలని, కాకులు బాగా పరిశీలిస్తాయి
వెక్కిరింతగా నవ్వుతూ అక్కడి నుండి ఎగిరిపోతాయి
అక్కడి నుండి రైతుల కంకి పొత్తుల వద్దకి ఎగిరిపోతాయి
మానవులు దాన్ని తిని చనిపోతారు.
దాన్ని తిని చనిపోతారు.
ఇది మీ కేకు కన్నా బాగుంది.
ఇటు రండి.
నేను పార్లర్ లో ఉన్నాను.
-ఏంటి ఇదంతా? -ఏంటి...
అది?
తను ఆనా, తను క్లారా.
మార్క్ న్యూమన్ పిల్లలు.
వీళ్ళ తండ్రి ఈ మధ్యనే చనిపోయారు, కాబట్టి వీళ్ళు, వీళ్ళ వారసత్వం, ఇప్పుడు మనది.
అమ్మాయిలూ, మీ ఆంటీని పలకరించండి.
మా మంచం ఎక్కడ? అది సౌకర్యవంతంగా ఉంటే మంచిది.
లేదంటే నేను దాన్ని కాల్చి బూడిద చేసేస్తా.
నువ్వు సమస్యలో ఉన్నావు.
నువ్వు ఇక్కడ ఏం చేస్తున్నావు? అసలు ఎవరు నువ్వు?
నేను గుర్తింపులేని వాడిని.
నిన్ను హెచ్చరిద్దామని వచ్చాను.
నా మాట విను, ఎమిలీ డికిన్సన్.
-అయితే నేనెవరో నీకు తెలుసా? -తెలుసు. కానీ నాకు తెలియకూడదు.
నీకు పేరు రాకూడదు, నేను చెప్పేది అర్థమవుతోందా?
లేదు. అస్సలు అర్థం కావడం లేదు.
ఎమిలీ, పేరు కోసం పాకులాడకు.
దాన్ని నీ చెంతకు తెస్తామన్న వారి మాటలని నమ్మకు.
వాళ్ళు నిజాయితీగల వాళ్ళు కాదు.
పేరు అనేది వాస్తవమైనది కాదు.
అది నిన్ను దోచేస్తుంది.
అది నిన్ను నాశనం చేస్తుంది.
ఉపశీర్షికలను అనువదించినది: అలేఖ్య